recursal/SuperWikiNEXT-32B huggingface dataset:
**Kullervo Manner** (født 12. oktober 1880 i Kumo, død 15. januar 1939 i Ukhta, Sovjetunionen) var en finsk kommunistleder. I årene 1917-1918 var han partileder i Finlands sosialdemokratiske parti. Under den finske borgerkrigen var Manner leder for de røde. Han var statsminister i den kortlivete, såkalte *Finske sosialistiske arbeiderrepublikk* tidlig i 1918. 

Etter nederlaget i borgerkrigen, flyktet Manner til Den russiske sovjetiske føderative sosialistrepublikk, hvor han ble leder for Finlands kommunistiske parti i eksil, fra 1920 til 1935. Han ble deretter et av de mange ofre for Josef Stalins utrenskninger og ble dømt til ti års tvangsarbeid og døde av tuberkulose i fangeleiren.

Referanser
----------

Eksterne lenker
---------------

* (sv) Kullervo Manner hos Finlands riksdag Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Uppslagsverket Finland **·** Biografiskt lexikon för Finland **·** Prabook **·** Nationalencyklopedin **·** Geni **·** VIAF **·** GND **·** LCCN **·** ISNI **·** SUDOC
 |
**IUID** (Item Unique IDentification) er et identifikasjonssystem innført av United States Department of Defense (DoD) for å identifisere gjenstander eller aktiva, og skille dem fra andre lignende elementer. Fysiske elementer skilles fra hverandre ved tildeling av en unik identifikator i form av en unik datastreng, kodet i en strekkode og plassert på elementet. En IUID er bare tildelt ett enkelt element og den bli aldri gjenbrukt. Når en IUID er tilordnet et element, blir den aldri forandret, selv om varen er endret eller re-konstruert. IUID ligner på bruken av personnummer i Norge.

I tilfelle der et vareparti består av enkelte elementer som ikke er individuelt serialisert, eller bulkvarer, kan det tildeles en IUID for hele varepartiet. For eksempel kan en produsent merke en beholder, som inneholder en bestemt mengde av en vare, med en IUID på utsiden. Hele kvantumet blir i dette tilfellet behandlet som ett element ved mottak. I dette tilfellet er IUID ikke lenger nyttig når elementene separeres, og aldri identifiseres enkeltvis.

Til IUID-merking av gjenstander brukes et todimensjonal (2D) Data Matrix-symbol, med data formatert i henhold til angitte standarder. De kodede dataene er identifisert ved bruk av dataidentifikatorer (Data Identifier, DI), anvendelsesidentifikatorer (Application Identifier, AI) eller tekstidentifikatorer (Text Element Identifier, TEI). Hvilken identifikator som brukes, er basert på vanlig industripraksis i organisasjonen som er ansvarlig for serialiseringen. De formaterte dataene kalles en Unik Item Identifier (UII). Data Matrix-symbolet er et maskinleselig presentasjon av UII.

Når DoD krever denne merkingen skal det påføres direkte på overflaten av elementet eller på et skilt eller etikett som festes forsvarlig til elementet. Denne UII er ment å være av permanent karakter og skal ikke endres i elementets levetid.
**Glomerulonefritt** er en sykdom i nyrene med mange årsaker. Sykdommen sitter i glomerulus, som er et nøste av blodårer som er omgitt av en kapsel der ca. 180 liter væske i døgnet filtreres fra blodet til et fint rørsystem som kalles nefron med en slynge som kalles Henles sløyfe som munner ut i nyrebekkenet.

Fare for glomerulonefritt etter streptokokkhalsbetennelse
---------------------------------------------------------

En av de viktigste årsakene til glomerulonefritt er revmatisk feber etter en halsbetennelse/tonsillitt med Gruppe A-streptokokker. Disse bakteriene forårsaker produksjon av et antistoff som også angriper den såkalte basalmembranen i glomerolus. Disse bakteriene er følsomme for penicillin. De fleste legekontorer og legevaktsentraler har utstyr til en StrepAtest som identifiserer bakterien og berettiger penicillinbehandling ved halsbetennelse. Halsbetennelsen vil ha det samme forløpet med penicillin, men det er viktig å beskytte nyrene fra streptokokkene. Alle glomerulonefritter kan føre til nyresvikt.

Symptomer
---------

Betennelsen i glomerulus resulterer i at blodlegemer passerer ut i urinen. Når urinen konsentreres i Henles sløyfe dannes det såkalte sylindre som kan sees i urinen med mikroskop. Det passerer også mye eggehvite/albumin ut i urinen. Dette kan resultere i væskeopphopning i vevene med ødemer. Pasienter kan bli slappe, få lite urin med mørk farge, høyt blodtrykk med synsforstyrrelser, kvalme og hodepine.

Behandling
----------

Det er ingen spesifikk behandling for glomerulonefritt. Kost med lite salt og lite eggehvite og vanndrivende medikamenter kan dempe symptomene. Dersom det oppstår høyt blodtrykk må det behandles.

Selv om flere av årsakene til glomerulonefritt er bakterieinfeksjoner, har det liten eller ingen effekt av antibiotika etterat symptomene er oppstått og diagnosen er stilt, fordi den aktuelle infeksjonen fant sted omtrent 2 uker, (mellom 1 og 6 uker), før glomerulonefritten utviklet seg, og bakteriene allerede er borte.

Prognose
--------

En lett glomerulonefritt som gir lite eller ingen tydelige symptomer er relativt vanlig. Mange vil få moderate symptomer som gir seg i løpet av få uker. Noen få pasienter vil utvikle fullt nefrotisk syndrom og / eller nyresvikt og vil trenge nyretransplantasjon.

Eksterne lenker
---------------

Mercks manual (engelsk)

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica **·** GND **·** LCCN **·** NKC
 |

1. ↑   (på en) *Disease Ontology*, 27. mai 2016, Disease Ontology-ID DOID:2921, Wikidata Q5282129,
***The Eleventh Commandment*** er en amerikansk stumfilm fra 1918 regissert av Ralph Ince.

Handling
--------

Dora Chester avviser kjæresten sin, Robert Stanton, og forlover seg heller med den velstående Kenneth Royce. Royce forsøker å tjene penger på aksjer, men taper alle pengene sine. Han tvinger deretter Dora til å gi ham en sum penger som hun hadde fått ansvaret for av arbeidsgiveren hennes. Men Royce mister snart alle disse pengene også, og stikker av.[]

Men Dora nekter å avsløre at Royce var den egentlige skyldige i denne forbrytelsen, og hun blir sendt til fengsel på hans vegne - i ett år. Etter å ha blitt løslatt fra fengsel møter Dora og gifter seg med Robert, som ikke vet noe om hennes tidligere forhold. Men når Royce dukker opp igjen, og truer med å utpresse henne, tilstår hun endelig alt sammen til ektemannen sin.[]

Skuespillere
------------

* Lucille Lee Stewart som Dora Chester
* Grace Reals som Mrs. Chester
* Carleton Macy som dr. David Mayo
* Walter Miller som Kenneth Royce
* Huntley Gordon som Robert Stanton

Referanser
----------

1. ↑  THE ELEVENTH COMMANDMENT

Eksterne lenker
---------------

* (en) *The Eleventh Commandment* på Internet Movie Database Rediger på Wikidata

* (en) *The Eleventh Commandment* på American Film Institute Rediger på Wikidata
**Strand Unikorn AS** er et norsk aksjeselskap som driver handel med korn, produksjon og salg av såvarer (korn, frø, settepotet), produksjon og salg av kraftfôr, råvarehandel, gjødsel samt spritproduksjon.

Selskapet ble stiftet 12. august 1974 og har hovedkontor i Moelv. Som vedtektsfestet formål har Strand Unikorn å drive mottak og bearbeiding av korn, drift av kornsiloer, produksjon av kornvarer og fôr samt handel med korn og andre innsatsfaktorer til landbruk, havbruk og næringsmiddelindustri i tillegg til annen virksomhet som står i naturlig sammenheng med dette.

Direktør i Strand Unikorn er Steffen Skolseg.

Referanser
----------

1. ↑  «Om selskapet». Arkivert fra originalen 3. september 2014. Besøkt 30. august 2014.
2. ↑  Hovedkontor Arkivert 3. september 2014 hos Wayback Machine.
3. ↑  Nøkkelopplysninger fra Enhetsregisteret

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
***The Elder Scrolls IV: Shivering Isles*** er en ekspansjonpakke til spillet *The Elder Scrolls IV*.

Selve handlingen foregår i verden til en gud ved navn Sheogorath som man stiftet kjennskap til i hovedspillet. Man blir utpekt til å stoppe «The Greymarch», en begivenhet som skjer hvert tusen år og ødelegger hele verden og alle med den. Sheogorath har tilkalt protagonisten til å stoppe den syklusen og la hans rike igjen blomstre; en vanskelig oppgave som ikke gjøres lettere ved at Sheogorath selv er totalt gal og hans rike er splittet opp i to deler ved navn «Mania» og «Dementia». Gjennom hovedhandlingen må man velge side og samle landets styrker mot Jyggalag, personen som virkelig styrer riket til Sheogorath.

Referanser
----------

1. ↑  «Review : Elder Scrolls IV: Oblivion: Shivering Isles [Xbox 360] - from GamePro.com». 27. september 2008. Arkivert fra originalen 27. september 2008. Besøkt 2. februar 2017.
2. ↑  «The Elder Scrolls IV: The Shivering Isles Review». *IGN* **(engelsk)**. 27. mars 2007. Besøkt 2. februar 2017.

Eksterne lenker
---------------

* (en) *Shivering Isles* hos MobyGames Rediger på Wikidata

* (en) *Shivering Isles* på Metacritic Rediger på Wikidata

* (en) *Shivering Isles* hos Giant Bomb Rediger på Wikidata

* (en) *Shivering Isles* hos GameFAQs Rediger på Wikidata

* (en) *Shivering Isles* hos GameFAQs Rediger på Wikidata

Portal: Videospill
**San Pedro** er en by og et distrikt i kantonen Montes de Oca i Costa Rica, og er kantonens administrasjonssentrum. San Pedro hadde 23 977 innbyggere i 2011. Distriktets areal er på 4,82 km². San Pedro utgjør den vestligste delen av Montes de Oca, og grenser blant annet til kantonen San José. Sentrum av San Pedro ligger på en høyde av 1 205 meter over havet.

Mange av landets viktigste universiteter, som Universidad de Costa Rica og Universidad Latina, holder til her. I sentrum av San Pedro ligger Iglesia de San Pedro og Parque John F. Kennedy. Like ved Universidad de Costa Rica ligger gata Calle de la Amargura, som er kjent for sine mange barer og spisesteder for studenter. San Pedro har flere kjøpesentre, hvorav det mest kjente er Mall San Pedro. Det nest største kjøpesenteret er Outlet Mall, som ligger rett ovafor kirka.

San Pedro omfatter følgende nabolag (*barrios*): Alhambra, Azáleas, Carmiol, Cedral, Dent (delvis), Francisco Peralta (delvis), Fuentes, Granja, Kezia, Lourdes, Monterrey, Nadori, Oriente, Pinto, Prados del Este, Roosevelt, San Gerardo (delvis), Santa Marta, Saprissa, Vargas Araya og Los Yoses.

Referanser
----------

1. ↑  INEC – Censo Nacional de Población y Vivienda 2011
2. 1 2 3  Fernández, Adolfo Arguedas (red.) (26. mai 2009). «División Territorial Administrativa de Costa Rica» (PDF). *La Gaceta* (100). Arkivert fra originalen (PDF) 2. august 2015.

|  |  |
| --- | --- |
| Oppslagsverk/autoritetsdata | GeoNames **·** MusicBrainz
 |
**Fosun International Limited** (forenklet kinesisk: 复星国际有限公司; tradisjonell kinesisk: 復星國際有限公司) er det største privateide konglomerat i Folkerepublikken Kina.

Det ble grunnlagt i 1992 i Shanghai av fire studenter ved Fudan-universitetet der: Guo Guangchang, Liang Xinjun, Wang Qunbin, Fan Wei og Tan Jian. Startkapitalen var på beskjedne 38.000 yuan. Det het den gang *Guangxin Technology Development Company*

Dets hovedkvarter ble i 2007 registert i Hongkong. Selskaper er representert i 16 land. 

Gruppen kan inndeles i tre hovedsektorer, etter virksomhet: Helse (ernæring, miljø, farmasøytisk forskning og utvikling, farmasøytisk distribusjon, medisinske tjenester inkludert sykehus, eldreomsorg, diagnostiske verktøy), økonomi (kapitalforvaltning, forsikring, nettfinansiering), underholdning (sport og spill, mote, turisme).

Referanser
----------

1. ↑  Fosun International Limited Background
2. ↑  «Fosun International - 2015 Annual Results» (PDF).  **(anglais)**. Besøkt 31. mai 2016.  Ekstern lenke i `|publikasjon=` (hjelp)

Eksterne lenker
---------------

* Fosun International Limited, Offisiell nettside
* Nanjing Steel United
* Jianlong Group
* Ningbo Iron and Steel Arkivert 7. februar 2011 hos Wayback Machine.
* Forte Land
* Fosun Pharmaceutical Arkivert 19. oktober 2013 hos Wayback Machine.
* Sinopharm Medicine Holding Arkivert 18. oktober 2013 hos Wayback Machine.
* Yuyuan Tourist Mart Arkivert 18. august 2020 hos Wayback Machine.
* Tebon Securities
* Zhaojin Gold
| Artikkelen inngår i serien om
**Egypts historie** |
| --- |
|  |
| **Epoker** |
| Oldtidens Egypt(før 664 f.Kr.)
Persisk Egypt(664–332 f.Kr.)
Gresk-romersk Egypt(332 f.Kr.–639 e.Kr.)
Tidlig arabisk Egypt(639–1517)
Osmansk Egypt(1517–1803)
Reform og modernisering(1803–1882)
Under britisk okkupasjon(1882–1953)
Arabisk sosialisme(1953–1981)
Egypt under Mubarak(etter 1981) |

Egypt ble republikk 18. juni 1953 og Gamal Abdel Nasser ble innsatt som president i 1954 etter at Mohammed Naguib ble avsatt etter bare kort tid i stillingen.

I 1956 forlot de britiske troppene landet. Sudan oppnådde selvstendighet samme år. Egypt utropte seg til å bli selvstendig og Suezkanalen ble nasjonalisert. Under Suezkrisen forsøkte Israel, Frankrike og Storbritannia å ta kontroll over Suezkanalen, men ble møtt med kraftige protester fra USA og Sovjet. 

I mars 1958 ble Nasser president for Den forente arabiske republikk som bestod av Egypt og Syria. Den forente arabiske republikk var også forent i en konføderasjon med Nord-Jemen mellom 1958 og 1961. Denne unionen var imidlertid aldri annet enn et papirprodukt. Den forente arabiske republikk ble oppløst i oktober 1961.

Nasser døde i september 1970 og ble etterfulgt i stillingen av visepresidenten, Anwar Sadat.

I 1973 gikk Egypt og Syria til angrep på Israel. Dette ble til den såkalte Jom kippur-krigen. I 1974 kom Egypt og Israel frem til en avtale om begrenset tilbaketrekning, og forholdet til USA bedret seg. Suezkanalen ble åpnet for trafikk igjen 5. juni 1975.
***FotballXtra*** er et norsk sportsprogram om fotball som har gått på TV 2 siden 1998. Programmet gikk først på hovedkanalen på TV 2 og fra 2016 på TV 2 Sport. Programmet tar for seg serierundene i Eliteserien og OBOS-ligaen mens de blir spilt. Programmet har siden 2018 blitt ledet av Marius Skjelbæk. Tidligere ble programmet i mange år ledet av Davy Wathne. Andre programledere inkluderer Jan-Henrik Børslid og Erik Thorstvedt.

*FotballXtra* har et diskusjonspanel som blant annet har inkludert fotballprofiler som Daniel Nannskog, Mini Jakobsen, Petter Myhre, Siri Nordby og Ole Martin Årst. Ivar Hoff, Ernst A. Lersveen, Raymond Kvisvik, Ole Martin Årst, Jesper Mathisen, Solveig Gulbrandsen, Steffen Iversen og tidligere landslagssjef Egil Olsen.

Andre varianter
---------------

Høsten 2012 kom en variant kalt *FotballXtra Europa* på skjermen. Dette programmet ble ledet av Asbjørn Myhre og Davy Wathne og har fokus på Mesterligaen og Europaligaen. Gjestene er de samme som i de ordinære sendingene av *Fotballxtra*, men av og til med folk som Trevor Morley, Ragnar Liaskar og Morten Langli i panelet. 

Etter at det kun ble lov å sende en kamp fra Premier League runden klokken 16.00 på lørdager, opprettet TV2 kanalen *Fotballxtra England*, med forskjellige eksperter og Jan-Henrik Børslid som programleder.

Referanser
----------

1. 1 2  Johansen, Joakim (9. mars 2018). «TV2 fortsetter med FotballXtra, men med ny programleder». *Fotballnerd.no*. Besøkt 27. januar 2020.

Eksterne lenker
---------------

* *Artikkelen har ingen egenskaper for filmdatabaser i Wikidata*
* FotballXtra hos TV2.no Arkivert 27. januar 2020 hos Wayback Machine.
**Egypts nye hovedstad** er et egyptisk prosjekt for å anlegge en ny storby i ørkenen rundt 45 kilometer sydøst for Kairo.

Den nye byen har ikke noe offisielt navn. Den går under navnet «Hovedstaden». Egypts president Abd or-Fattah or-Sisi har fremstått som dens fremste initiativtager. Byen ligger cirka midt mellom Kairo og Suez og har et omfang etter gjeldende planer på 700 kvadratkilometer. I første omgang planlegges byen for fem millioner innbyggere. 

Prosjektet ble offentliggjort på en internasjonal konferanse om Egypts utvikling i mars 2015 i Sharm el-Sheikh av boligminister Mostafa Madbouly. Offisielt startet prosjektet i april 2016, og det ble da angitt at den første etappen skulle være klar innen syv år.

Det angitte formålet med byggingen av en helt ny hovedstad er trengselen i Kairo, som er en av verdens største og mest tettbebygde byer, og med en befolkning som forventes å fordobles om få tiår.

Byen tenkes å bli Egypts nye administrative og finansielle hovedstad, med de viktigste ministeriene og utenlandske ambassader. Byen planlegges med en sentrumspark som er dobbelt så stor som New Yorks Central Park. En elektrifisert jernbane skal knytte byen med Kairo, og en ny internasjonal lufthavn bygges i nærheten, på stedet hvor den militære Jandali flystasjon ligger.

Referanser
----------

1. ↑  «Se bildene: Nå bygger Egypt ny hovedstad - men den har ikke fått noe navn». *www.aftenposten.no*.
2. ↑  «New capital to cut Cairo overcrowding - The National».
3. ↑  BBC: Egypt unveils plans to build new capital east of Cairo, 13. mars 2015.

Kilder
------

* *Mitt ute i öknen bygges Egypts nye hovedstad* i Dagens Nyheter den 28. mars 2018
* *Ägypten baut Sisity* i Tagesspiegel den 24. januar 2016

|  |  |
| --- | --- |
| Oppslagsverk/autoritetsdata | GeoNames
 |
**Massakren ved Arvada misjonærskole** henviser til drapene på to personer i Arvada, Denver, Colorado. Like etter midnatt, natt 10. desember 2007 skjøt og drepte Matthew Murray 26 år gamle Tiffany Johnson og 23 år gamle Philip Crouse ved en misjonærskole i Arvada ved Denver, Colorado. To menn i 20-årsalderen ble skadet.

Alle fire var ansatte ved skolen som tilhører misjonsorganisasjonen **Youth with a Mission**, i Norge kjent som Ungdom i Oppdrag. Misjonssenteret huser studenter fra hele verden som vil trenes opp til kristne misjonærer.

Samme person stod bak skytingen ved en kirke i Colorado kun timer senere. Gjerningsmannen ble der skutt og drept av sikkerhetsvakter.

Referanser
----------

1. 1 2  «Kastet ut av skolen - drepte fire i hevn». vg.no. 11.10.2007. Besøkt 11. desember 2007.
2. ↑  «Fem skutt utenfor kirke i Colorado». dagbladet.no. 09.10.2007. Besøkt 10. desember 2007.
3. ↑  «Fire ungdommer skutt på kristenleir». aftenposten.no. 09.10.2007. Besøkt 10. desember 2007.
4. ↑  «Åpnet ild i kirke - drept av sikkerhetsvakt». vg.no. 10.10.2007. Besøkt 10. desember 2007.
**Massasje** er en form for mekanisk påvirkning av kroppens muskler. Manuell massasje utføres gjerne av en utdannet massør som undersøker musklenes tilstand og gir tilpasset behandling. Lignende effekt[*klargjør*] kan også oppnås ved bruk av utstyr som for eksempel massasjestol, uten den personlige tilpasningen.

Klassisk massasje
-----------------

Utøves ved rytmisk knaing og strekking av muskler. Dette lindrer smerte, reduserer muskelspenninger, stimulerer blod- og lymfesirkulasjonen, regulerer hormonbalansen og reduserer stress.[] Massasjen har effekt både lokalt og i hele kroppen.

Avslapningsmassasje
-------------------

Avslapningsmassasjen legger vekt på avspenning i form av myke og lette grep med god flyt. Målet er avkobling og stressreduksjon.

Idrettsmassasje
---------------

Myker opp friske eller tidligere skadede områder som preges av spente og ømme muskler. Idrettsmassasje er ofte benyttet av de som ønsker og tåler en dypere massasje, og gjerne før eller etter en stor fysisk påkjenning, for eksempel en idrettskonkurranse. Dette gjøres for å kunne prestere maksimalt, redusere restitusjonstid og forebygge skader i muskulaturen. Idrettsmassasje bygger på klassisk massasje, men det brukes ofte mer kraft og intensitet.

Utdanning
---------

Massasjeutdanning i Norge er godt organisert. Det finnes flere skoler med omfattende kurs av høy kvalitet. En typisk grunnutdanning som gir tittelen Massør tar ca. et halvt år. Denne kan bygges ut med tilleggsfag innen massasjemetoder og/eller medisin. Man kan da kvalifisere seg til tittelen Massasjeterapeut. Disse titlene er ikke beskyttet, men det er ganske bred enighet i bransjen om hva de innebærer.

Organisering
------------

Utdanningskravene er formulert av Norsk bransjeråd for massasje. Det finnes flere medlemsorganisasjoner som tar opp massører som medlemmer, noe som blant annet er et krav for at massører skal få mva-fritak på linje med offentlige helsetjenester. Massørene registrerer seg da i Alternativregisteret i Brønnøysund som er myndighetenes organ for å kvalitetssikre terapeuters forretningsvirksomhet.

Eksterne lenker
---------------

* Norsk Massasjeforening for profesjonelle massører (MF)
* Norges Massasjeforbund (NMF)
* Nasjonalt informasjonssenter for alternativ behandling (NIFAB) Arkivert 1. november 2008 hos Wayback Machine.

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** GND **·** LCCN **·** BNF **·** BNF (data) **·** NDL **·** NKC
 |
**Ballenstedt** er en småby nord i den østlige del av Harz. Byen ligger i Landkreis Harz i den tyske delstaten Sachsen-Anhalt. Turiststrekningen Den romanske landevei går gjennom byen. Nabobyer er Quedlinburg (10 km) og Aschersleben (15 km).

Historie
--------

Adelsmannen Ballo fra Thüringen grunnlag den første bosettingen på stedet i 531. Et dokument utstedt i forbindelse med grev Esico von Ballenstedt ble laget i 1030. På 1000-tallet fantes på Slottsfjellet et benediktinerkloster, som besto helt til 1525. Grevene av Ballenstedt som kalles askaniere er forgjengerne til de anhaltinske fyrstehusene. Blant de mest betydningsfulle askanierne er Albrekt Bjørnen, den første markgreve av Markgrevskapet Brandenburg. Albrekt ble i 1170 bisatt i klosterkirken i Ballenstedt.

Under den tyske bondekrigen ble benediktinerklosteret stormet og delvis ødelagt. Fyrst Wolfgang av Anhalt sekulariserte klosteret i 1525 og omgjorde det til sin residens. Byen fikk byrettigheter i 1543. En festning ble oppført 1551 og i 1582 blir Ballenstein rådhus nevnt første gang. Under tredveårskrigen, i 1626 ble byen stormet og plyndret av Wallensteins tropper.

Byen ble videre utvidet på 1600-tallet av fyrstene av Anhalt-Bernburg. På restene av det gamle klosteret oppsto et representativt slott.
I 1765 ble byen residensby for Friedrich Albrecht (Anhalt-Bernburg) og dermed begynte en politisk, økonomisk og kulturell blomstringstid for stedet. Et uttrykk for dette er byggingen av slottsteatret som ble fullført i 1788. Albert Lortzing og Franz Liszt opptrådte senere i teatret.

Peter Joseph Lenné anla slottsparken i 1858.

Under nasjonalsosialismen ble stedets jødiske befolkning arrestert og brakt til intetgjørelsesleire. Under den andre verdenskrigen arbeidet ca 100 tvangsarbeider fra Polen på gummifabrikken anlagt på slottsområdet i 1936. En nasjonalsosialistisk internatskole ble oppført på stedet i 1936. Skolen ble etter krigens avslutning brukt som partiskole for SED.

Slottet ble i 1949 overført til det offentlige og brukt som skogbruksskole. Først mot slutten av DDR-tiden ble det gjort forsøk på å fremme turisttrafikken til stedet. En rekke virksomheter ble nedlagt etter Murens fall og befolkningstallet sank fra 12 000 til 8 000. 

I 2010 ble byen gitt statlig anbefaling som rekreasjonssted (tysk:Erholungsort).

Bildegalleri
------------

* Ballenstedt slottBallenstedt slott
* SlottsteatretSlottsteatret
* Bismarcktårnet i BallenstedtBismarcktårnet i Ballenstedt
* Albrekt Bjørnen-monumentet i BallenstedtAlbrekt Bjørnen-monumentet i Ballenstedt
* Alleen fra slottet og inn til sentrumAlleen fra slottet og inn til sentrum

Referanser
----------

1. ↑  Sachsen-Anhalts statistikkontor Arkivert 18. juni 2013 hos Wayback Machine.
2. ↑  Ballenstedts offisielle hjemmeside

Eksterne lenker
---------------

* (de) Offisielt nettsted Rediger på Wikidata

* (en) Ballenstedt – kategori av bilder, video eller lyd på Commons Rediger på Wikidata

  

Portal: Tyskland

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** SUDOC **·** NKC **·** GeoNames **·** MusicBrainz
 |
***The Mummy Returns*** er en amerikansk actionfilm fra 2001, regissert av Stephen Sommers. Hovedrollene spilles av Brendan Fraser, Rachel Weisz og Dwayne "The Rock" Johnson. Den er en oppfølger til filmen The Mummy fra 1999, og ble etterfulgt av The Mummy: Tomb of the Dragon Emperor fra 2008.

Sammendrag
----------

I år 3067 før Kristus leder Scorpion King en hær for å erobre verden. De blir nedkjempet, og han gjør en avtale med den mektige guden Anubis - i bytte mot en mektig hær. Etterpå krever Anubis sjelen til Scorpion King som betaling. I 1933, utforsker Rick O'Connell, hans kone Evelyn og deres sønn Alex, ett gammelt tempel fra oldtidens Egypt. De finner gamle etterlevninger av Anubis. Evelyn blir tatt til fange av en egyptisk kult, som ønsker å gjenopplive Imhotep. Den blir ledet av den ondskapsfulle Baltus Hafez, en museumskurator.

Rick og Evelyns bror Jonathan redder Evelyn fra kulten. Imhotep har en hær av mumifiserte soldater. Alex blir kidnappet, og kulten reiser til Egypt. Imhotep bruker en hemmelig bok, som han vil bruke på Evelyn for å låse opp minner fra hennes tidligere liv som prinsesse Nefertiri. De flyr til en oase og en eldgammel pyramide, hvor sjelen til Scorpion King blir gjenopplivet. Rick dreper Scorpion King med et spyd, og sender både Scorpion King og hele hans hær tilbake til underverdenen. Dette fører til at hele oasen og området rundt, blir sugd inn i pyramiden.

Rolleliste
----------

* Brendan Fraser - Rick O'Connell
* Rachel Weisz - Evelyn O'Connell / Prinsesse Nefertiri
* Arnold Vosloo - Imhotep
* John Hannah - Jonathan Carnahan
* Dwayne Johnson - The Scorpion King

Eksterne lenker
---------------

* (en) Offisielt nettsted Rediger på Wikidata
* (en) *Mumien vender tilbake* på Internet Movie Database Rediger på Wikidata

* (no) *Mumien vender tilbake* hos Filmfront Rediger på Wikidata

* (sv) *Mumien vender tilbake* i Svensk Filmdatabas Rediger på Wikidata

* (da) *Mumien vender tilbake* i Danmark Nationale Filminstitut Rediger på Wikidata

* (en) *Mumien vender tilbake* på AllMovie Rediger på Wikidata

* (fr) *Mumien vender tilbake* på Allociné Rediger på Wikidata

* (nl) *Mumien vender tilbake* på MovieMeter Rediger på Wikidata

* (en) *Mumien vender tilbake* på American Film Institute Rediger på Wikidata

* (en) *Mumien vender tilbake* på Rotten Tomatoes Rediger på Wikidata

* (en) *Mumien vender tilbake* på Metacritic Rediger på Wikidata


|  |  |
| --- | --- |
| Oppslagsverk/autoritetsdata | VIAF **·** GND **·** BNF **·** BNF (data) **·** MusicBrainz
 |

Portal: Film
***Ljubit ne ljubit*** (originaltittel: *Любит не любит*) er en russisk film fra 2014, regissert av Klim Sjipenko.

Handling
--------

Aleksej er en ung ambisiøs mann som forbereder bryllupet sitt med Aljona, hun er en snill, ung kvinne som elsker ham. I tillegg er Aljona datteren til sjefen hans. Aljona har alltid ønsket å gifte seg i Paris, på Eiffeltårnet. Aleksej er ikke mot Paris, men han er fryktelig redd for store høyder. Imidlertid kjøper han en giftering, og billetter til Frankrike. Men rett før turen sender sjefen ham på jobb til St. Petersburg. På gaten blir han trakassert av en blondine, som begynner å lese poesi for ham. Snart viser det seg at denne kvinnen egentlig var en berømt journalist, Irina, fra Moskva. Irina er vakker, og uavhengig, men kan også være ganske frekk og ensom.

Møtet med Irina fører til at Aleksej begynner å tvile på forholdet sitt til Aljona. Men han flyr likevel til Paris, hvor Aljona som ankom en dag tidligere, allerede venter på ham. På flyet møter Aleksej igjen Irina, som også er på vei til Paris. Passasjerene drikker seg fulle, og blir sittende fast på toalettet. På flyplassen ser Aljona at Irina er sammen med Aleksej. Men Aljona er ikke misunnelig, og hun beundrer oppriktig Irinas journalistiske arbeider. Irina og Lesha forstår at de ikke kan være sammen, på grunn av brudgommens forpliktelser overfor Aljona.

Aleksej lyver for Aljona, og påstår at bestemoren hans plutselig har blitt syk. Men situasjonen kompliseres ytterligere av at Aljonas far kommer til St. Petersburg. Han bor ved samme hotell som svigersønnen, og forelsker seg i Irina. Men hun bestemmer seg for å si opp jobben sin, og reise til Paris for å skrive poesi. Men dagen før bryllupet blir både Aljona og Aleksej tvilende til om de virkelig elsker hverandre, og til bryllupet deres.

Skuespillere
------------

* Maksim Matvejev som Aleksej 'Lesja'
* Ljubov Aksjonova som Aljona
* Svetlana Khodtsjenkova som Irina 'Ira'
* Jekaterina Vasiljeva
* Sergej Gazarov som Mikhail

Referanser
----------

1. ↑  Любит не любит (2014)
2. ↑  ЛЮБИТ – НЕ ЛЮБИТ (2014)

Eksterne lenker
---------------

* (en) *Ljubit ne ljubit* på Internet Movie Database Rediger på Wikidata
**Mulåsen naturreservat** i Holmestrand kommune ble opprettet i 2006. Halvannen kilometer sørøst for Holmestrand by stikker en brattlendt odde ut i Oslofjorden. Her er varmekjær edelløvskog med variert flora og fauna, og flere nasjonalt sjeldne og truede arter av lav og insekter.
Høyeste punkt i Mulåsen naturreservat er 94 meter over havet. De øvre delene av åsen er dekket med barskog, mens de mer brattlendte delene nærmest sjøen har innslag av til dels urørt løvskog.

Flere sjeldne og utrydningstruede arter har tilhold i naturreservatet, også en sjelden rovfugl holder til i Mulåsen. Barlind vokser spredt i området. Det er en markert gravrøys i reservatet. Like ved gravrøysa er det funnet en stor og tydelig heksering med svart trompetsopp. Heksering blir dannet ved at soppens underjordiske mycel vokser utover i sirkler, og dør innenfra.
Under andre verdenskrig var brattskrenten mot Mulvika skjulested for tyske krigsskip. Her var krigsskipene nesten utilgjengelige for allierte bombefly.

Verneformål- Spesielt naturområde - edelløvskog, sjeldne arter.

Referanser
----------

1. ↑  «Mulåsen naturreservat». *Fylkesmannen i Vestfold og Telemark*. Besøkt 24. mai 2018.
2. ↑  (no) Mulåsen naturreservat i Miljødirektoratets nettsted Naturbase

Eksterne lenker
---------------

* Mulåsen naturreservat Arkivert 10. januar 2019 hos Wayback Machine. Boken Natur i Vestfold
* Faktaark Naturbase

|  |  |
| --- | --- |
| Oppslagsverk/autoritetsdata | Naturbase
 |
Estadio Azteca under en kamp mellom América og Cruz Azul
**Fotball** er Mexicos mest populære idrett, og er følgelig også godt representert i hovedstaden Mexico by. Byen har for tida tre lag i den meksikanske eliteserien: Pumas de la UNAM, América og Cruz Azul. Atlante og Necaxa er også opprinnelig fra byen, men de flytta til henholdsvis Cancún og Aguascalientes i 2007 og 2001 på grunn av for få hjemmetilskuere.

Estadio Azteca i Coyoacán er med sin kapasitet på rundt 105 000 tilskuere et av verdens største stadioner og det eneste stadionet i verden hvor det har blitt spilt to VM-finaler i fotball: i 1970 og 1986. Landslaget spiller som regel hjemmekampene sine her, og det er også hjemmebanen til América. Atlante og Necaxa hadde også tidligere Estadio Azteca som hjemmebane. Estadio Olímpico Universitario i Ciudad Universitaria var hovedarena under OL i 1968 og brukes i dag som hjemmebane for Pumas. Estadio Azul ligger svært sentralt i byen, ved Avenida de los Insurgentes, og er hjemmebanen til Cruz Azul.
Ljubo Bešlić var borgermester i Mostar
**Ljubo Bešlić** (født 27. juli 1958 i Mostar i den sosialistiske republikk Bosnia og Hercegovina i Jugoslavia, død 3. september 2021 i Zagreb i Kroatia) var en bosnia-kroatisk politiker.

Han var borgermester i Mostar i 17 år, fra desember 2004 til 15. februar 2021, og var medlem av det politiske parti Den kroatiske demokratiske union i Bosnia og Hercegovina (HDZ BiH).

Biografi
--------

Bešlić ble uteksaminert i 1982 som ingeniør fra Universitetet i Mostar. Hav var deretter professor på Mekanikeringeniørskolen i Mostar, og deretter virket han i det lokale firmaet Rade Bitanga som vedlikeholdssjef. Han var også involvert i håndball (1972–1990) i klubben Velež.

Fra 1992 til 1995, da bosniakrigen raste, gjorde han tjeneste i Det kroatiske forsvarsråd. I 1996 ble han involvert i de NATO-ledede våpenreduksjonsprogram. Bešlić tok del i opprettelsen av forsvarsdepartementet for Føderasjonen Bosnia-Hercegovina og arbeidet så i dette departementets avdeling for teknikk og logistikk.

Han ble viseborgermester i Mostar tidlig i 2003, og så borgermester i desember 2004, og ble gjenutnevnt i 2009 og endte opp i 17 års fartstid i vervet. Han var også aktivt medlem av Europarådet fra 2004, og fra 2006 til midten av 2009, var han president for foreningen for kommuner og byer i Føderasjonen Bosnia-Hercegovina. Bešlić var borgermester i 2005 da den krigsødelagte (1992-93) og i 2004 gjenoppbygde Stari most (Gamlebroen) ble oppført på UNESCOs verdensarvliste.

Bešlić døde 3. september 2021 i Zagreb i Kroatia som følge av komplikasjoner forbundet med en hjertetransplantasjon, i en alder av 63 år.

Referanser
----------

1. 1 2 3 4  CIN
2. 1 2 3  «Preminuo Ljubo Bešlić, bivši gradonačelnik Mostara» **(bosnisk)**. Dnevni avaz. 3. september 2021. Besøkt 4. september 2021.
**Maurycy Poznańskis palass** (polsk *Pałac Maurycego Poznańskiego*) ligger på hjørnet av Gdańska-gaten og Więckowskis gate i Łódź. Neorenessansepalasset stod ferdig i 1896 etter tegninger av Adolf Zeligson, og var en gave fra Izrael Poznański til sønnen Maurycy og hans kone Sara Silberstein. Zeligson lot seg inspirere av palassbygninger i Venezia og det venetianske San Marco-biblioteket. 

Palasset har tre etasjer med et tilbygg fra Gdańska-gaten og ervervsbygninger som danner en indre gårdsplass. Det fantes tidligere også en omfattende palasshage, som gjennom tidene er blitt erstattet av mursteinsbygninger. Regelrett plasserte vinduer og varierte, regulære balkonger er karakteristiske elementer i elevasjonen, og bygningen omkranses dessuten av en attika. 

Fra 1947 huser palasset Det nasjonale kunstmuseum (*Narodowe Muzeum Sztuki*), som er Europas eldste og et av verdens fremste museer for moderne kunst. Av den grunn ble panelene og stukkaturdekorasjonene fjernet fra de fleste rommene i palasset. Forelesningssalen og trappeoppgangen er imidlertid bevart i uberørt tilstand. Sistnevnte har vegger lagt ut med travertin og marmor, en vakker balustrade og et enormt glassmaleri.
***Maury Show*** (tidligere kjent som *The Maury Povich Show*) er et amerikansk talkshow hvor Maury Povich har opptrådt som verten gjennom alle sesongene. Programmet ble første gang vist på tv i 1991 og har vart 19 sesonger. Programmet blir ofte sammenlinget[*av hvem?*] med *The Jerry Springer Show*, hvor Jerry Springer er vert.[]

Programmet dreier seg i hovedsak om skandaler, dysfunksjonelle mennesker, og temaer om mennesker med ekstrem overvekt, rare fobier, tenåringer med diverse problemer som inkluderer sex, graviditeter, stoffmisbruk, utroskap, farskapstester og flittig bruk av løgndetektortester.[] Programmet har mottatt sterk kritikk fra flere hold.[*hvem?*]

Blant gjester har vært Chris Crocker, en svært ivrig fan av artisten Britney Spears; Jessica Gaude, «verdens mest overvektige barn»; samt en tenåring, Victoria, som sammen med Chris Crocker fikk rekordhøye seerantall på nettsiden YouTube med over 4 millioner seere.[]

Eksterne lenker
---------------

* (en) Offisielt nettsted Rediger på Wikidata
* (en) *Maury Show* på Internet Movie Database Rediger på Wikidata

* (en) *Maury Show* på The Movie Database – TV Rediger på Wikidata
**Ballerup** er en bydel i Ballerup kommune på Vestegnen i Storkøbenhavnsområdet i Københavnsområdet i Region Hovedstaden, Københavns omegns storkrets, Hovedstadsregionen (Danmark) på øya Sjælland i Danmark.

Ballerup kommune hadde 49 310 innbyggere per 1. januar 2021. Ballerup by i Ballerup kommune er en forstadsby til København; Ballerup by hadde 40 221 innbyggere per 1. januar 2021. Bydelen ligger 16 kilometer nordvest for København sentrum, øst for Smørumnedre og vest for Herlev. Den er administrasjonssenter i kommunen.

Litt utenfor sentrum ligger Ballerup Museum, hvor man blant annet kan oppleve storfyrstinne Olga av Russlands malerier.

I byens sentrum ligger Ballerup kirke fra 1200-tallet. Ikke langt fra denne ligger Ballerup Center med Ballerup S-togsstasjon.

Referanser
----------

1. ↑  «Folketal 1. januar 2021 efter byområder og landdistrikter og tid : 151-00151 Ballerup Kommune». *www.statistikbanken.dk*. Danmarks Statistik : Statistikbanken. Besøkt 17. juli 2021.
2. ↑  «Folketal 1. januar efter byområder og landdistrikter og tid : 151-01100 Ballerup (del af Hovedstadsområdet)». *www.statistikbanken.dk*. Dansk Statistik : Statistikbanken. Besøkt 17. juli 2021.
3. ↑  «Startside». *Ballerup Museum* **(dansk)**. Besøkt 17. juli 2021.

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GND **·** LCCN **·** GeoNames **·** MusicBrainz
 |

Portal: Danmark
**Mauser** (Mauser-Werke Oberndorf Waffensysteme GmbH) er en tysk våpenprodusent.

Historie
--------

Mauserfabrikken ble grunnlagt av Friedrich I av Württemberg i byen Oberndorf 31. juli 1811. Etter andre verdenskrig ble Mauserfabrikken lagt ned, men tre ingeniører som hadde vært ansatt ved Mauser, Edmund Heckler, Theodor Koch og Alex Seidel etablerte sitt eget selskap Heckler & Koch, som tok over større deler av tysk håndvåpenproduksjon. Dagens Mauserselskap er et datterselskap av Rheinmetall som produserer maskinkanoner.

Produksjonshistorie
-------------------

Mausers første gevær var Gewehr 71, som var en videreutvikling av det franske Chassepotgeværet, som hadde vist seg overlegen under den fransk-prøyssiske krig. Det er for riflen Karabiner 98k (basert på Gewehr 98) Mauser er mest kjent, dette var standard armégevær i Wehrmacht under den andre verdenskrig og i den norske hæren etter krigen. Pistolen Mauser C96 var også meget populær og i bruk over store deler av verden i en periode. Produksjonen av rifler til jaktbruk ble i 1999 skilt ut i et eget selskap som heter «Mauser Jagdwaffen GmbH». Idag[*når?*] produseres blant annet Mauser BK-27 maskinkanon som benyttes i Panavia Tornado, Alpha Jet, JAS 39 Gripen og Eurofighter.

### Historiske produkter (utvalg)

* Mauser HSc pistol
* Mauser C96 pistol
* Mauser M1910 pistol
* Mauser BK-27 maskinkanon
* Gewehr 71 enkeltskuddsrifle
* Gewehr 88 sylinderlåsrifle
* Gewehr 98 sylinderlåsrifle
* Karabiner 98k sylinderlåsrifle
* Gewehr 33/40 sylinderlåsrifle
* MG42 maskingevær
* MG34 maskingevær
* Mauser 13mm Tankgewehr pansergevær
* 7,63 x 25 mm Mauser pistolpatron
* 7,92 x 57 mm Mauser riflepatron

Eksterne lenker
---------------

* (en) Offisielt nettsted Rediger på Wikidata

* (en) Mauser – kategori av bilder, video eller lyd på Commons Rediger på Wikidata

* (en) Mauser – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** GND
 |
| Medaljeoversikt |
| --- |
| Konkurrerte for Sveriges flagg Sverige |
| Kjelkehockey |
| VM i kjelkehockey |
| Bronse | 2004 Sveriges flagg Örnsköldsvik |  Kjelkehockey  |

**Aron Anderson** (født 26. januar 1988) er en svensk kjelkehockeyspiller. Han spiller på Nacka HI, og har ryggmargsskade.

Idrettskarriere
---------------

Han representerte Sverige i de paralympiske vinterlekene 2010 i Vancouver, der Sverige kom på 8.-plass. Dette var hans andre paralympiske vinterleker; han deltok også i kjelkehockey under de paralympiske vinterlekene 2006, der Sverige kom på 6.-plass. 

I 2008 deltok han også ved Paralympiske sommerleker 2008, i friidrett. På både 800 meter, 1500 meter og 5000 meter i klassen T54 kom han sist i sitt innledningsheat, og gikk ikke videre til semifinalene. På maraton kom han på 26.-plass av 38 startende. 

I VM-sammenheng i kjelkehockey har han én medalje; bronse fra VM i kjelkehockey 2004 i Sverige. Han deltok også ved VM i kjelkehockey 2013, der Sverige endte på 8.-plass. 

Han deltar ved Paralympiske vinterleker 2014 i Sotsji.

Referanser
----------

1. ↑  IPC - *resultater - Aron Anderson*, besøkt 11. mars 2014.

Eksterne lenker
---------------

* Profil hos Sotsji 2014 Arkivert 11. mars 2014 hos Wayback Machine.
* Profil på Svenska Handikappidrottsförbundet
* Profil på Vancouver 2010

|  |  |
| --- | --- |
| Oppslagsverk/autoritetsdata | VIAF **·** LIBRIS
 |
MFOR-rakett avfyres fra HIMARS.
HIMARS
**Rakettartilleri** er artillerivåpen som anvender raketter for samme oppgaver som en ellers anvender vanlig rørartilleri.

Utvikling
---------

For tysk rakettartilleri under annen verdenskrig, se *Nebelwerfer*.
I moderne tid begynte rakettartilleri å bli tatt i bruk under annen verdenskrig. Sovjetunionens mest anvendte rakettartillerisystem hadde betegnelsen BM-13. Dette rakettartilleriet fikk tilnavnet *Stalinorgelet* av tyskerne mens de sovjetiske troppene myntet kallenavnet «Katiusja» (~lille Katarina) til dette våpenet. Også de tyske troppene anvendte rakettartilleri, det mest kjente av disse gikk under navnet Nebelwerfer. Etter krigen ble navnet «Katiusja» brukt om alle sovjetiske rakettartillerisystemer som lignet BM-13, og med tiden har navnet blitt anvendt som noe av et synonym med rakettartilleri, spesielt under Israel–Libanon-konflikten i 2006.

Taktiske fordeler og ulemper
----------------------------

Fordelene med rakettartilleri er dels at enhetene er påtagelig billigere og enklere å lage enn haubitser og kanoner, dels at målområdet kan rammes av en stor mengde eksplosjoner på én og samme tid. Rakettartilleri har tradisjonet vært mer mobilt enn rørartilleri.

En ulempe er at ammunisjonen blir dyrere enn den til rørartilleri.

Raketter uten styring, slik som brukt i stalinorgler, har lav presisjon. For å treffe et lite mål vil man dermed typisk trenge store mengder ammunisjon. De siste tiårene har det blitt vanligere å bruke raketter med styring, slik at en rakett kan styre mot et mål gitt av forhåndsprogrammerte koordinater eller som oppdages med sensorer. Dette reduserer ammunisjonsforbruk og reduserer utilsiktet skadevirkning, men til enda høyere kostnad per enhet ammunisjon. 

Under Russlands invasjon av Ukraina 2022 brukte de russiske angriperne i stor grad rakettartilleri uten styring, med omfattende skadevirkninger på bygninger som resultat, mens det fra ukrainsk side i større grad ble brukt systemer med styrte raketter, som M270 og HIMARS. 

|  |  |
| --- | --- |
| Oppslagsverk/autoritetsdata | GND
 |
***Ljod*** (originaltittel: *Лёд*) er en russisk film fra 2018, regissert av Oleg Trofim.

Handling
--------

Nadja Lapshina (spilt av Aglaya Tarasova) er en ung kvinne fra byen Irkutsk. Hun har alltid drømt om bli en berømt kunstløper, men hun hadde problemer med koordinasjon og balanse. Dette var årsaken til at den berømte treneren Irina Sergeyevna Shatalina (spilt av Mariya Aronova) nektet å ta henne inn som student, selv om Nadjas mor forsøkte å overtale henne. Nadja flytter til sin tante Margosha, som lever av å selge bananer. Margosha behandler niesen sin godt, og tar vare på henne så godt hun kan. Men hun deler ikke den avdøde søsterens mening om Nadjas potensiale. Men den unge kvinnen gir imidlertid ikke opp, og viser en slik utholdenhet at Irina Shatalina bestemmer seg for å lære henne opp.

Nadja Lapshina flytter deretter til en internatskole, og lærer finessene innen kunstløp. Nadja blir etter hvert internatets beste student. Hun blir derfor meldt opp på konkurranser, som arrangeres over hele landet. Men en annen ung kvinne, som var best ved internatskolen før Nadja flyttet dit, planlegger å sabotere opptredenen hennes ved å ødelegge skøytene hennes - men dette mislykkes. Årene går. Nadya Lapshina har modnet, og blitt en av de mest kjente kunstløperne i landet. Underveis møter hun den berømte kunstløperen Vladimir Borisovich Leonov (Miloš Biković) men under en forestilling inntreffer en katastrofe: Han slipper Nadja ved et uhell, og hun slår seg så hardt under fallet at hun knekker ryggraden.

Nady begynner å slite med depresjon, og slutter å kommunisere med omverdenen. Hun vender tilbake til tanten og onkelen, men sitter nå i rullestol. Irina Shatalina, som får vite om problemene til sin tidligere student, bestemmer seg for å hjelpe henne. I mellomtiden, ved det lokale hockey-laget, har Alexander Arkadyevich Gorin (spilt av Alexander Petrov) en konflikt med en venn, og på grunn av dette blir han suspendert fra laget deres. Irina tilbyr ham en avtale: han skal hjelpe Nadja med å bli frisk, i bytte mot at Irina skal hjelpe ham tilbake til hockey-laget hans.

Skuespillere
------------

* Aglaja Tarasova som Nadezjda Aleksandrovna 'Nadja' Lapsjina
* Diana Jenakajeva som Nadja Lapsjina
* Aleksandr Petrov som Alexander Arkadjevitsj 'Sasja' Gorin
* Miloš Biković som Vladimir Borisovitsj 'Vova' Leonov
* Marija Aronova som Irina Sergejevna Sjatalina

Referanser
----------

1. ↑  ; besøksdato: 27. februar 2018.
2. ↑   www.zelluloid.de, besøkt 25. februar 2018[Hentet fra Wikidata]
3. ↑  Лёд (2017)
4. ↑  Режиссер фильма «Лед» Олег Трофим рассказал, почему трижды отказывался снимать «Майор Гром: Чумной Доктор»

Eksterne lenker
---------------

* (en) *Ljod* på Internet Movie Database Rediger på Wikidata

* (fr) *Ljod* på Allociné Rediger på Wikidata

* (en) *Ljod* på Rotten Tomatoes Rediger på Wikidata
Chrismon og verbale *invocatio* Henrik III-diplom av 1053
**Krismon** eller **chrismon** er en forkortet skriftlig påkallelse av Kristus som forekommer i håndskrifter fra 400-tallet til 1200-tallet. Tegnet forekommer helst i begynnelsen av håndskriftet og består av en langstrakt figur som dannes av kristusmonogrammet og er utstyrt med tironske kursivtegn. Etter hvert blir utsmykningene til meningsløse krusseduller. Krismon forvandles også til en ornert *C*. De tironske tegnene som finnes på krismon i flere håndskrifter fra merovingertiden, bør leses som *ante omnia Christus,* «Kristus over alt!» eller *Christus* eller *amen*.

Bruket av krismon fortsetter i offisielle skriv frem til midten av 1200-tallet. I noen bekjentgjørelser benyttes krismon noe lenger, men ofte benyttes i stedet et kors. Siden 1300-tallet forekommer korset også i offentlige dokumenter.

Litteratur
----------

* Erika Eisenlohr: *Von ligierten zu symbolischen Invokations- und Rekognitionszeichen*. I: Peter Rück (Hrsg.):*Graphische Symbole in mittelalterlichen Urkunden. Beiträge zur diplomatischen Semiotik*. Sigmaringen 1996, S. 167–262 (Historische Hilfswissenschaften 3). ISBN 3-799-54203-5
* Wilhelm Erben: *Die Kaiser- und Königsurkunden des Mittelalters in Deutschland, Frankreich und Italien.* Mit einer Einleitung von Oswald Redlich. München und Berlin 1907, S. 140–145. (Nachdruck 1967)

Referanser
----------

* Krismon i *Nordisk familjebok* (2. utgave, 1911)